Държавен вестник, бр. 17, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  17
чителни допълнителни ползи за енергийната 
сигурност на Съединените щати и европейските 
съюзници;
Като признават желанието на България да 
продължи да развива атомната си електроцен­
трала на площадката в Козлодуй с добавянето 
на блокове 7 (К7) и 8 (К8), както и потенци­
алното желание за допълнителни енергийни 
проекти в бъдеще;
Като имат предвид, че партньорството в 
областта на ядрената енергетика за граждан­
ски цели между България и Съединените щати 
датира от 2000 г., когато американската индус­
трия за първи път се включва в програмата за 
модернизация на АЕЦ „Козлодуй“;
Като имат предвид, че Съединените щати са 
лидер в областта на ядрените технологии, безо­
пасността, сигурността и неразпространението 
на ядрени материали (неразпространението) с 
над 65-годишен опит в износа на ядрени енер­
гийни технологии в световен мащаб и с богат 
експертен опит в целия сектор на ядрената 
енергетика на САЩ, включително и държавния 
сектор, националните лаборатории, академич­
ните среди и индустрията;
Като признават желанието на България да 
разшири чрез сътрудничество между Страните 
ядрения си сектор за граждански цели в ши­
рок спектър от аспекти на ядрената енергия за 
граждански цели, като ядрена безопасност и 
сигурност, снабдяване с ядрено гориво, правна 
уредба в областта на ядрената енергетика, уп­
равление на отпадъците, системи за управление 
на качеството, иновативни (усъвършенствани) 
технологии, като малки модулни реактори, 
трансфер на технологии, локализация и обу­
чение на работната сила;
Като изразяват взаимния си интерес от 
напредъка на това сътрудничество в подкрепа 
на общия ангажимент за постигане на най-
високите съвременни стандарти за ядрена 
безопасност, сигурност, ядрени гаранции и 
неразпространение;
Като потвърждават ангажимента си към 
Насоките на Групата на ядрените доставчици; и
Като потвърждават, че ядрената енергетика 
представлява устойчив източник на енергия, 
който допринася за енергийната сигурност и 
намалява въглеродните емисии;
Се споразумяха, както следва:
Член 1. Определения
За целите на настоящото Споразумение:
(а) Терминът „Изпълнител на инженеринг, 
доставка и строителство“ означава субе­
ктът, предоставящ услуги за доставка и 
строителни услуги за Проекта;
(б) Терминът „Национални закони“ означава 
националните закони и подзаконови ак­
тове на всяка от Страните, включително 
за България, приложимите законови и 
подзаконови актове на Европейския съюз, 
в това число Договора за Евратом, До­
говора за Европейския съюз и Договора 
за функционирането на Европейския 
съюз, както и тяхното вторично зако­
нодателство;
(в) Терминът „Друг участник“ означава всеки 
български, американски или друг частен, 
или държавен, или контролиран от дър­
жавата субект, който предлага доставки, 
оперативни услуги или финансиране за 
Проекта по договор или по някакъв друг 
начин;
(г) Терминът „Програма“ означава сътруд­
ничество между Страните, свързано с 
гражданската ядрена програма на Бълга­
рия, което включва Проекта и при общо 
решение на Страните всякакви други 
потенциални ядрено-енергийни проекти 
в България, като например потенциален 
нов реактор в АЕЦ „Козлодуй“ („блок 8“ 
или „К8“), и разработването на усъвър­
шенствани ядрени технологии;
(д) Терминът „Проект“ означава Проек­
тирането, изграждането и пускането 
в експлоатация на един нов реактор с 
инсталирана мощност от най-малко 1000 
мегавата в АЕЦ „Козлодуй“ („Блок 7 на 
„Козлодуй“ или „К7“);
(е) Терминът „Проектна компания“ означава 
компания с регистрирано седалище на 
територията на България, създадена за 
изпълнение на целите на Проекта, коя­
то се очаква да бъде пряк инвеститор 
в Проекта и да бъде контролирана от 
правителството на Република България, 
с потенциално участие на други инвести­
тори, съгласно законите и подзаконовите 
актове на България; 
(ж) Терминът „Участник в Проекта“ означава 
всяка българска или американска част­
на или държавна, или контролирана от 
държавата организация, която участва в 
Проектната компания;
(з) Терминът „Доставчик на технология“ 
означава субектът, който предоставя 
технологията на ядрения реактор съг­
ласно Проекта.
Член 2. Сътрудничество съгласно 
настоящото Споразумение
1. Всяка Страна си сътрудничи съгласно 
настоящото Споразумение при спазване на 
нейните национални закони и международните 
споразумения, по които е страна, и в зависимост 
от наличието на заделени средства. Ако някоя 
от Страните установи несъответствие между 
разпоредбите на настоящото Споразумение и 
нейните национални закони или международно 
споразумение, по което тя е страна, при поиск­
ване Страните се консултират в съответствие с 
член 11 от настоящото Споразумение относно 
подходящите действия, които трябва да бъдат 
предприети.
2. Страните считат сътрудничеството по 
настоящото Споразумение за необходимо за пос­
тигането на важни и споделени правителствени